යුද සමයේදී කොටි ත්‍රස්තවාදීන් විසින් අධිකරණ ක්‍රමය සුන්නත්දූලි කර තිබූ ප්‍රදේශවල පවා ශ්‍රී ලංකා රජය යුක්තිය පසිඳලීමේ ක්‍රියාවලිය ක්‍රියාත්මක කළ බවට හොඳම නිදසුන වන්නේ යාපනය මිරුසුවිල් ඝාතන නඩුව බව නියෝජ්‍ය සොලිසිටර් ජනරාල් සරත් ජයමාන්න මහතා ඊයේ (22) කොළඹ මහාධිකරණය හමුවේ පැවසීය.මේ ඝාතන නඩුව ඉදිරිපත් කර ඇත්තේ හමුදාවේ සොල්දාදුවන් පස්දෙනකුට වුවත් හමුදාවේ ඉහළ නිලධාරීන් කිසිදු දිනක මෙවන් ඝාතන සිද්ධීන් අනුමත නොකරන බවත්, නිරායුද පුද්ගලයින් ඝාතනය කිරීම මෙරට හමුදාව අනුමත නොකිරීමට හොඳම සාක්ෂිය වන්නේ ද මේ නඩුව බවත් ජයමාන්න මහතා අවධාරණය කළේය.මිරුසුවිල් ඝාතන නඩුවේ අවසන් පැමිණිල්ලේ දේශනය කරමින් ජයමාන්න මහතා මේ කරුණු ඉදිරිපත් කළේය.